
ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 113 (1) 


Σύσταση ενιαίας επιχείρησης ύδρευσης και αποχέτευσης με το όνομα «Δη¬ 
μοτική Επιχείρηση Ύδρευσης και Αποχέτευσης Τριπόλεως» στο δήμο 

Τριπόλεως του νομού Αρκαδίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 παρ. 3 του ν. 1069/1980 (ΦΕΚ 191Α’/ 
1980) «περί κινήτρων δια την ίδρυσιν επιχειρήσεων Υδρεύσεως και Αποχε- 
τεύαεως»· 

2. Την 42/1991 γνωμοδότηση του Συμβουλίου της Επικράτειας, με 
πρόταση του Υπουργού Εσωτερικών, αποφασίζουμε: 

Άρθρο 1 

Εγκρίνεται η αριθ. 158/1990 απόφαση του Δημοτικού Συμβουλίου Τρι¬ 
πόλεως του Νομού Αρκαδίας, που αφορά τη σύσταση στον ομώνυμο δήμο 
ενιαίας επιχείρησης ύδρευσης και αποχέτευσης, που έχει ως εξής: 

1. Συνιστάται στο Δήμο Τριπόλεως του Νομού Αρκαδίας ενιαία επιχεί¬ 
ρηση ύδρευσης και αποχέτευσης με το όνομα «Δημοτική Επιχείρηση 
Ύδρευσης και Αποχέτευσης Τριπόλεως» (άρθρο 1 παρ. 1 του ν. 1069/ 
1980). 

2. Η Δημοτική . Επιχείρηση Ύδρευσης και Αποχέτευσης είναι νομικό 
πρόσωπο ιδιωτικού δικαίου με κοινωφελή χαρακτήρα και διέπεται ως προς 
τη διοίκηση, οργάνωση, εκτέλεση, λειτουργία και συντήρηση των έργων 
της αρμοδιότητάς της καθώς και τις πηγές χρηματοδότησής της από τις 
διατάξεις του ν. 1069/1980 «Περί κινήτρων δια την ίδρυσιν επιχειρήσεων 
υδρεύσεως και αποχετεύσεως». 

Όσον αφορά τα υπόλοιπα εφαρμόζονται οι διατάξεις του Π.Δ. 323/89 
«περί κωδικοποιήσεως του Δημοτικού και Κοινοτικού Κώδικα» και οι κανό¬ 
νες τις ιδιωτικής οικονομίας (άρθρο 1 παρ. 1 ν. 1069/1980). 

3. Έδρα της επιχείρησης είναι η πόλη της Τρίπολης. 

4. Περιοχή αρμοδιότητας της επιχείρησης είναι η διοικητική περιφέρεια 
του Δήμου Τριπόλεως. 

Άρθρο 2 
Εκμετάλλευση 

Τρόπος εκμετάλλευσης των έργων και υπηρεσιών. 

Η εκμετάλλευση των έργων και υπηρεσιών της επιχείρησης ενεργείται 
σύμφωνα με τις διατάξεις του ν. 1069/1980. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Άρθρο 3 
Περιουσία 

Περιουσία της επιχείρησης: Στην περιουσία της επιχείρησης ανήκουν τα 
έργα ύδρευσης και αποχέτευσης της περιοχής αρμοδιότητας της επιχείρη¬ 
σης τα οποία εκτελέαθηκαν ή θα εκτελεσθούν με βάση τις μελέτες που εγκρί- 
θηκαν ή θα εγκριθούν, όλοι οι υπόνομοι που υπάρχουν και οι εγκαταστάσεις 
ύδρευσης και αποχέτευσης ακαθάρτων και όμβριων υδάτων, όλοι οι υπόνο¬ 
μοι ή ανοικτοί αγωγοί που εκβάλλουν άμεσα ή έμμεσα στο δίκτυο, καθώς 
επίσης και οι μονάδες επεξεργασίας πόσιμου ύδατος και υγρών αποβλήτων 
(άρθρο 8 ν. 1069/1980). 

Άρθρο 4 
Έσοδα 

Έσοδα της επιχείρησης είναι αυτά τα οποία θεσπίζονται από τις διατά¬ 
ξεις του ν. 1069/1980, άρθρα 10 έως και 16 και 27 και 28, δηλαδή: 

α) Το ειδικό τέλος για τη μελέτη, κατασκευή και επέκταση των έργων 
ύδρευσης και αποχέτευσης, για μία δεκαετία από 1ης Ιανουάριου του επό¬ 
μενου από την σύσταση της επιχείρησης έτους που υπολογίζεται σε ποσοστό 
80% επί της αξίας του ύδατος που καταναλίσκεται (άρθρα 10 παρ. 1 εδ. α’ 
και 11 ν. 1069/1980). 

β) Το ειδικό τέλος 3% επί του ακαθαρίστου εισοδήματος από οικοδομές 
που βρίσκονται στην περιφέρεια του δήμου, το οποίο καταβάλλεται για μια 
δεκαετία από την ένταξη του επομένου από τη σύσταση της επιχείρησης 
έτους. (Άρθρα 10 παρ. 1 εδ. β' και 12 ν. 1069/1980). 

γ) Δωρεάν επιχορήγηση από το πρόγραμμα δημοσίων επενδύσεων, σε 
ποσοστό μέχρι 35% επί των δαπανών μελετών και κατασκευών των πάσης 
φύσεως έργων ύδρευσης και αποχέτευσης αρμοδιότητας της επιχείρησης 
(Άρθρα 10 παρ. 1 εδ. ια' και 13 ν. 1069/1980). 

δ) Το τέλος σύνδεσης μετά του δικτύου της αποχέτευσης (άρθρο 10 παρ. 
1 εδ. γ' ν. 1069/1980). 

ε) Η δαπάνη διακλάδωσης και σύνδεσης προς τον αγωγό της ύδρευσης 
και αποχέτευσης (άρθρο 10 παρ. 1 εδ. δ’και άρθρο 15 ν. 1069/1980). 

στ) Το τέλος σύνδεσης μετά του της ύδρευσης (άρθρο 10 παρ. 1 εδ. ε' ν. 
1069/1980). 

ζ) Το τέλος χρήσεως υπονόμων (άρθρο 10 παρ. 1 εδ. στ' ν. 1069/ 
1980). 

η) Η αξία ύδατος που καταναλώνεται (άρθρο 10 παρ. 1 εδ. ζ ν. 1069/ 
1980). 

θ) Η εγγύηση χρήσεως του υδρομετρητή (άρθρο 10 παρ. 1 εδ. η' ν. 
1069/1980). 

ι) Η δαπάνη μετατόπισης αγωγών διακλαδώσεων και συνδέσεων ύδρευ¬ 
σης ή αποχέτευσης υδρομετρητών ή άλλων συναφών εργασιών (άρθρο 10 
παρ. 1 εδ. θ' ν. 1069/1980). 

ια) Οι συνεισφορές τρίτων για την εκτέλεση κατά προτεραιότητα έργων 
(άρθρο 10 παρ. 1 εδ. ι’ ν., 1069/1980). 

ιβ) Οι πρόσοδοι από την περιουσία ή το τίμημα από την εκποίηση αυτής 
(άρθρο 10 παρ. 1 εδ. ιβ' ν. 1069/1980). 

ιγ) Δάνεια, κληρονομιές, δωρεές και λοιπές επιχορηγήσεις (άρθρο 10 
παρ. 1 εδί ιγ' και άρθρο 14 ν. 1069/1980). 

ιδ) Έσοδα που εισπράττονται από την εφαρμογή των διατάξεων των άρ- 
πκθρων 27 και 28 ν. 1069/1980, καθώς και κάθε άλλη νόμιμη πρόσοδος. 

Άρθρο 5 
Διοίκηση 

1. Η επιχείρηση διοικείται από 9μελές Διοικητικό Συμβούλιο, που τα 
μέλη του ορίζονται μαζί με τους αναπληρωτές τους από το Δημοτικό Συμ¬ 
βούλιο και που αποτελείται από τον Δήμαρχο ως Πρόεδρο και οκτώ (8) 
μέλη που προέρχονται ως εξής: Τέσσερις (4) είναι αιρετοί εκπρόσωποι του 
δήμου, ένας (1) είναι εκπρόσωπος του Δικηγορικού Συλλόγου Τριπόλεως 
και τα υπόλοιπα τρία (3) μέλη είναι δημότες ή κάτοικοι του Δήμου Τριπό¬ 
λεως που έχουν πείρα ή γνώσεις σχετικά με το αντικείμενο της Επιχείρη¬ 
σης. 

Στα μέλη του Διοικητικού Συμβουλίου προστίθεται και εκπρόσωπος των 
εργαζομένων χωρίς αλλαγή της συστατικής πράξης, όταν η επιχείρηση 
απασχολεί περισσότερους από είκοσι (20) εργαζομένους. 

Η θητεία του Διοικητικού Συμβουλίου, ακολουθεί τη θητεία του Δημοτι¬ 
κού Συμβουλίου και λήγει μόλις εγκατασταθούν τα νέα μέλη του. 

Το Δημοτικό Συμβούλιο ορίζει από τα μέλη του Διοικητικού Συμβουλίου 
τον (αντιπρόεδρο αυτού, ο οποίος αναπληρώνει τον πρόεδρο σε περίπτωση 
απουσίας ή κωλύματος (άρθρο 3 Ν. 1069/1980 και άρθρο 261 Π.Δ. 
323/1989). 

2. Ο Πρόεδρος του Διοικητικού Συμβουλίου εκπροσωπεί την επιχείρηση 


σε όλες τις σχέσεις της, δικαστικές ή εξώδικες και σε περίπτωση απουσίας ή 
κωλύματος αυτού, ο αντιπρόεδρος (άρθρο 5 παρ. 4 ν. 1069/1980). 

Στον Υπουργό Εσωτερικών, αναθέτουμε τη δημοσίευση και εκτέλεση του 
διατάγματος αυτού. 

Αθήνα, 13 Μαρτίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΣΩΤΕΡΙΚΟΝ 

Σ. ΚΟΥΒΕΛΑΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 114 (2) 

Αρμοδιότητες Αναπληρωτή Προϊσταμένου Δημοσίων Οικονομικών Υπηρε¬ 
σιών (Δ.Ο.Υ.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 32 του Ν. 1882/90 «Μέτρα για την περι¬ 
στολή της φοροδιαφυγής, διαρρυθμίσεις στην άμεση και έμμεση φορολογία 
και άλλες διατάξεις» (ΦΕΚ 43Α'). 

2. Τις διατάξεις της παρ. 1 του άρθρου 48 του Ν. 1591/86 «Ρυθμίσεις 
στην άμεση και έμμεση φορολογία, θέσπιση μέτρων για την πάταξη της φο¬ 
ροδιαφυγής και άλλες διατάξεις που ρυθμίζουν θέματα αρμοδιότητας 
Υπουργείου Οικονομικών» (ΦΕΚ 50Α'). 

3. Τη γνωμοδότηση αριθ. 46/1991 του Συμβουλίου της Επικράτειας 
μετά από πρόταση του Υπουργού Οικονομικών, αποφασίζουμε: 

Άρθρο 1 

Ο Αναπληρωτής Προϊστάμενος Δ.Ο.Υ. αναπληρώνει τον Προϊστάμενο 
αυτής σε περίπτωση ελλείψεως, απουσίας ή κωλύματος του τελευταίου. 

Στις περιπτώσεις αυτές η αναπλήρωση γίνεται σε όλα τα καθήκοντα και 
υποχρεώσεις του Προϊσταμένου. 

Άρθρο 2 

Ο Αναπληρωτή Προϊστάμενος Δ.Ο.Υ. ασκεί τις παρακάτω αρμοδιότη¬ 
τες: 

1. Εποπτεύει και συντονίζει: α) Τα τμήματα Παρακρατουμένων και Ειδι¬ 
κών Φόρων και Τελών, Λογιστικό, Εσόδων, Λογιστικό, Φορολογίας Κα¬ 
πνού και Φ.Π.Α. στις Δ.Ο.Υ., Φ.Α.Β.Ε. και Φ.Α.Ε.Ε. Αθηνών και Φ.Α.Ε. 
Πειραιώς και Θεσσαλονίκης. 

β) Τα Τμήματα Ελέγχου Αξίας Ακινήτων, Λογιστικό, Εσόδων και Δικα¬ 
στικό στις Δ.Ο.Υ. Κεφαλαίου που διαρθρώνονται σε εννέα Τμήματα και 
πάνω. , 

γ) Τα Τμήματα Ιο έως και 10ο στη Δ.Ο.Υ. Πληρωμών Αθηνών και 

δ) Τα Τμήματα Φορολογίας Κεφαλαίου, Λογιστικό, Εσόδων, Εξόδων, 
Δικαστικό και Καπνού στις λοιπές Δ.Ο.Υ. που διαρθρώνονται σε εννέα Τμή¬ 
ματα και πάνω. 

Στον Υπουργό Οικονομικών αναθέτουμε τη δημοσίευση και εκτέλεση του 
παρόντος Διατάγματος. 

Αθήνα, 13 Μαρτίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΟΙΚΟΝΟΜΙΚΟΝ 

ΙΩΑΝΝΗΣ ΠΑΛΑΙΟΚΡΑΣΣΑΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 115 (3) 

Σύσταση στο Υπουργείο Γεωργίας Γενικής Διεύθυνσης Οικονομικής Υπο¬ 
στήριξης και Επιθεώρησης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 78 παρ. 1 και 4 του Ν. 1892/1990 «Για 
τον εκσυγχρονισμό και την ανάπτυξη και άλλες διατάξεις» (Α’ 101). 

2. Την 143/1991 γνωμοδότηση του Συμβουλίου της Επικράτειας με 
πρόταση των Υπουργών Προεδρίας της Κυβέρνησης και Γεωργίας, αποφα- 
οφασίζουμε: 

Άρθρο μόνο 

1. Συνιστάται στο Υπουργείο Γεωργίας Γενική Διεύθυνση Οικονομικής 
Υποστήριξης και Επιθεώρησης που συγκροτείται από τις πιο κάτω Διευθύν¬ 
σεις: 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

α) Οικονομικής. 

β) Οικονομικού Ελέγχου και Επιθεώρησης 

που αποσπώνται από τη Γενική Διεύθυνση Διοικητικής Υποστήριξης και 

γ) Ελέγχου Δαπανών Ευρωπαϊκού Γεωργικού Ταμείου Προσανατολι¬ 
σμού και Εγγυήσεων - Τμήματος Εγγυήσεων. 

Η συνιστωμένη Γενική Διεύθυνση Οικονομικής Υποστήριξης και Επιθε¬ 
ώρησης συντονίζει τη δράση των επί μέρους υπηρεσιακών μονάδων, που 
υπάγονται σ’ αυτήν, με σκοπόν την καλύτερη και αποδοτικότερη εκτέλεση 
του έργου τους. 

2. Της Γενικής Διεύθυνσης Οικονομικής Υποστήριξης και Επιθεώρησης 
προΐσταται υπάλληλος του κλάδου ΠΕ10 Οικονομικού. 

3. Κατά την πρώτη εφαρμογή του παρόντος διατάγματος τη θέση του 
Γενικού Διευθυντή της Γενικής Διεύθυνσης Οικονομικής Υποστήριξης κα¬ 
ταλαμβάνει ο επιλεγείς ήδη Γενικός Διευθυντής για τη θέση της Γενικής 
Διεύθυνσης Διοικητικής Υποστήριξης, υπάλληλος του κλάδου ΠΕ10 Οικο¬ 
νομικού. 

4. Στη συσταθείσα με το Π.Δ. 356/1990 (Α' 143) Γενική Διεύθυνση 
Διοικητικής Υποστήριξης υπάγονται και οι πιο κάτω Διευθύνσεις: 

α) Οργάνωσης και Απλούάτευσης Διαδικασιών, 
β) Εκπαίδευσης, 
γ) Πολιτικής γης. 

5. Της Γενικής Διεύθυνσης Διοικητικής Υποστήριξης προΐσταται υπάλ¬ 
ληλος του κλάδου ΠΕ9 Διοικητικού. 

6. Από την έναρξη της ισχύος του παρόντος διατάγματος καταργούνται 
οι πιο κάτω διατάξεις του άρθρου 1 του π.δ. 356/1990 (Α' 143): 

α) Η υποπερίπτωση εε της περίπτ. α. και οι υποπεριπτώσεις δδ και εε της 
περιπτ. στ της παραγράφου 1. 

β) Η περίπτωση στ της παραγράφου 2. 

Στον Υπουργό Γεωργίας αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 20 Μαρτίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ , 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΓΕΩΡΓΙΑΣ 

ΜΙΛΤΙΑΔΗΣ ΕΒΕΡΤ ΜΙΧ. ΠΑΠΑΚΩΝΣΤΑΝΤΙΝΟΥ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 116 (4) 

Ίδρυση θέσης Διδακτικού Ερευνητικού Προσωπικού στο Τμήμα Ιστορίας 
και Αρχαιολογίας της Φιλοσοφικής Σχολής του Πανεπιστημίου Ιωαννί- 
νων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) του άρθρου 14 παράγραφος 10 του ν. 1268/82 (Α' 87), όπως η πα¬ 
ράγραφος αυτή προστέθηκε με το άρθρο 8 παράγραφος 4 του ν. 1894/ 
1990 «Για την Ακαδημία Αθηνών και άλλες εκπαιδευτικές διατάξεις» (Α' 
110 ). 

β) της απόφασης Η/2871/90 «Ανάθεση αρμοδιοτήτων στους Υφυπουρ¬ 
γούς Εθνικής Παιδείας και Θρησκευμάτων Βασίλειο Μπεκίρη και Καλ¬ 
λιόπη (Κέλλυ) Μπουρδάρα» (Β' 296). 

2. Τη γνώμη της Γενικής Συνέλευσης του τμήματος Ιστορίας και Αρ¬ 
χαιολογίας της Φιλοσοφικής Σχολής του Πανεπιστημίου Ιωαννίνων (συνε¬ 
δρίαση 93/22.11.1990). 

3. Την 74/1991 γνωμοδότηση του Συμβουλίου της Επικράτειας με 
πρόταση της Υφυπουργού Εθνικής Παιδείας και Θρησκευμάτων, αποφασί- 
σίζουμε: 

Άρθρο μόνο 

Ιδρύεται στο Τμήμα Ιστορίας και Αρχαιολογίας της Φιλοσοφικής Σχολής 
του Πανεπιστημίου Ιωαννίνων μία (1) θέση Διδακτικού Ερευνητικού Προ¬ 
σωπικού (Δ.Ε.Π.), η οποία διέπεται από τις διατάξεις του άρθρου 8 παρ. 4 
του ν. 1894/1990 και καλύπτει το γνωστικό αντικείμενο της Βυζαντινής 
Ιστορίας. 


Στην Υφυπουργό Εθνικής Παιδείας και Θρησκευμάτων αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 13 Μαρτίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Η ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΚΑΛΛΙΟΠΗ Α. ΜΠΟΥΡΔΑΡΑ 
- 4 - 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 117 (5) 

Ίδρυση Εργαστηρίων στο Τμήμα Γεωργικής Βιολογίας και Βιοτεχνολογίας 
του Γεωργικού Πανεπιστημίου Αθηνών και καθορισμός του εσωτερικού 
τους κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: · , 

α) Των άρθρων 50 παρ. 1 και 7 παρ. 5 του ν. 1268/82 «Για τη δομή 
και λειτουργία των Ανωτάτων Εκπαιδευτικών Ιδρυμάτων» (Α' 87) όπως η 
τελευταία αυτή διάταξη τροποποιήθηκε με το άρθρο 48 παρ. 2 του ν. 
1404/83 «Δομή και λειτουργία των Τεχνολογικών Εκπαιδευτικών Ιδρυ¬ 
μάτων» (Α' 173) και 

β) Της απόφασης Η/2871/90 «Ανάθεση αρμοδιοτήτων στους Υφυ¬ 
πουργούς Εθνικής Παιδείας και θρησκευμάτων Βασίλειο Μπεκίρη και 
Καλλιόπη (Κέλλυ) Μπουρδάρα» (Β' 296). 

2. Τη γνώμη της Γενικής Συνέλευσης του Τμήματος Γεωργικής Βιολο¬ 
γίας και Βιοτεχνολογίας του Γεωργικού Πανεπιστημίου Αθηνών (συνεδριά¬ 
σεις 1/27.9.1989 και 8/17.1.1990). 

3. Την 47/1991 γνωμοδότηση του Συμβουλίου της Επικράτειας με 
πρόταση της Υφυπουργού Εθνικής Παιδείας και θρησκευμάτων, αποφασί- 
σίζουμε: 

Άρθρο 1 
Ίδρυση 

Στο Τμήμα Γεωργικής Βιολογίας και Βιοτεχνολογίας του Γεωργικού 
Πανεπιστημίου Αθηνών, ιδρύονται τα ακόλουθα εργαστήρια: 

α) Ενζυμικής Τεχνολογίας, το οποίο εξυπηρετεί τις εκπαιδευτικές και 
ερευνητικές ανάγκες στα γνωστικά αντικείμενα: 

- Αρχές και εφαρμογές της χρήσης ενζύμων σε ελεύθερη ή ακινητοποιη- 
μένη μορφή. 

- Απομόνωσης και καθορισμού ενζύμων και άλλων πρωτεϊνών σε βιομη¬ 
χανική κλίμακα. 

- Χρήσης διαλυτών και ακινητοποιημένων ενζύμων στη Βιομηχανία και 
στην κλινική ανάλυση. 

- Βιοκαταλυτικοί αντιδραστήρες και εφαρμογές^ 

β) Μοριακής Βιολογίας, το οποίο εξυπηρετεί τις εκπαιδευτικές και ερευ¬ 
νητικές ανάγκες στο γνωστικό αντικείμενο της εφαρμογής γονιδιακής τε¬ 
χνολογίας και ειδικότερα: 

- Στη βελτίωση καλλιεργουμένων φυτών και αγροτικών ζώων. 

- Στην αύξηση της ποσότητας και βελτίωση της ποιότητας των παραγομέ- 
νων φυτικών και ζωικών προϊόντων. 

- Στην, καταπολέμηση εχθρών και ασθενειών των καλλιεργειών και των 
εκτρεφομένων αγροτικών ζώων. 

- Στην παραγωγή ουσιών μεγάλης εμπορικής σημασίας από τα φυτά και 
τα ζώα και ειδικότερα για τα τελευταία στην παραγωγή εμβολίων, αυξητι- 
ητικών ορμονών και αντιτοξινών. 

Άρθρο 2 

Εσωτερικός κανονισμός 

Ο εσωτερικός κανονισμός των ιδρυομένων με το προηγούμενο άρθρο ερ¬ 
γαστηρίων καθορίζεται σύμφωνα με τους ορισμούς των επόμενων άρθρων. 

Άρθρο 3 
Αποστολή 

Κάθε εργαστήριο έχει ως αποστολή: 

1. Την κάλυψη σε προπτυχιακό και μεταπτυχιακό επίπεδο των διδακτι¬ 
κών αναγκών στο Τμήμα Γεωργικής Βιολογίας και Βιοτεχνολογίας, κα¬ 
θώς και στα άλλα τμήματα του Γ εωργικού Πανεπιστημίου Αθηνών, σε θέ¬ 
ματα που εμπίπτουν στα γνωστικά αντικείμενα, όπως αυτά ορίζονται αντί¬ 
στοιχα στο άρθρο 1 του παρόντος προεδρικού διατάγματος. 

2. Την ανάπτυξη προγραμμάτων διδασκαλίας και έρευνας για μεταπτυ- 

χιακούς φοιτητές στα πλαίσια των γνωστικών αντικειμένων των εργαστη¬ 
ρίων. 

3. Τη συνεργασία κάθε μορφής με όλα τα κέντρα ερευνών και ακαδη¬ 
μαϊκά ιδρύματα Ελληνικά και Αλλοδαπά εφόσον οι επιστημονικοί στόχοι 
συμπίπτουν, συμβαδίζουν και αλληλοσυμπληρώνονται με εκείνους των ερ¬ 
γαστηρίων, μέσα σε πνεύμα αμοιβαιότητας και συλλογικής εργασίας. 

4. Την οργάνωση σεμιναρίων, συμποσίων, συνεδρίων, διαλέξεων καθώς 
και την πραγματοποίηση δημοσιεύσεων και εκδόσεων. 

5. Τη συνεργασία με σχετικές δημόσιες υπηρεσίες, δήμους, κοινότητες 
και άλλους κοινωνικούς και επιστημονικούς φορείς και τη συμβολή των ερ¬ 
γαστηρίων στη μελέτη προβλημάτων ανάπτυξης της χώρας. 

6. Την παροχή υπηρεσιών κατά τα προβλεπόμενα στο Π.Δ. 159/1984 
(Α' 53). 

Άρθρο 4 
Προσωπικό 

Το προσωπικό κάθε εργαστηρίου απαρτίζεται από τα μέλη Δ.Ε.Π. του 
Τμήματος Γεωργικής Βιολογίας και Βιοτεχνολογίας που το γνωστικό τους 
αντικείμενο εμπίπτει στα θέματα του εργαστηρίου όπως αυτά ορίζονται στο 
άρθρο 1, του παρόντος προεδρικού διατάγματος, καθώς και από τα μέλη 
Ε.Δ.Τ.Π. και το λοιπό επιστημονικό προσωπικό που τοποθετείται σ’ αυτό. 

Άρθρο 5 

Διοίκηση - Αρμοδιότητες 

1. Κάθε εργαστήριο διευθύνεται από μέλος του Διοικητικού Ερευνητικού 
Προσωπικού (Δ.Ε.Π.) που ανήκει κατά προτεραιότητα στις βαθμίδες του 
Καθηγητή ή του Αναπληρωτή Καθηγητή, σύμφωνα με τις διατάξεις του 
άρθρου 7 παρ. 1 του Ν. 1268/1982 και εκλέγεται κατά τα οριζόμενα στο 
προεδρικό διάταγμα 46/1989 (Α' 21), όπως τροποποιήθηκε με το π.δ. 
265/1990 (Α' 107). 

2. Ο διευθυντής ασκεί τις αρμοδιότητες που ορίζει το άρθρο 7 του ν. 
1268/1982 και επί πλέον: 

α) Συντονίζει το διδακτικό (προπτυχιακό - μεταπτυχιακό) και ερευνητικό 
έργο του εργαστηρίου. 

β) Καταρτίζει και υποβάλλει αρμοδίως το ετήσιο πρόγραμμα λειτουργίας 
του εργαστηρίου και μεριμνά για την τήρησή του. 

γ) Μεριμνά για την οικονομική διαχείριση των εσόδων του εργαστηρίου. 

δ) Μεριμνά για τη στελέχωση του εργαστηρίου με το αναγκαίο προσω¬ 
πικό. 

ε) Μεριμνά για την κατανομή των χώρων του εργαστηρίου. 

στ) Υποβάλλει τον ετήσιο απολογισμό των δραστηριοτήτων του εργαστη¬ 
ρίου. 

ζ) Εισηγείται τους υπεύθυνους αναλωσίμων υλικών και του κινητού εξο¬ 
πλισμού και 

η) Υπογράφει κάθε εξερχόμενο έγγραφο. 

Άρθρο 6 
Λειτουργία 

1. Κάθε εργαστήριο λειτουργεί κατά τις εργάσιμες ημέρες και ώρες, σύμ¬ 
φωνα με τον κανονισμό του Πανεπιστημίου. 

Το ωράριο εργασίας του προσωπικού είναι αυτό που προβλέπεται από τις 
κείμενες διατάξεις για κάθε κατηγορία. 

2. Ο διευθυντής, ενημερώνεται πριν από τη διεξαγωγή κάθε εργασίας 
που γίνεται στο εργαστήριο στα πλαίσια ερευνητικού προγράμματος ή άλ¬ 
λου έργου που έχει αποφασισθεί και καθορίζει μέσα στα πλαίσια της αποστο¬ 
λής του εργαστηρίου την προτεραιότητα στη χρησιμοποίηση οργάνων και 
χώρων σε περίπτωση που δεν υπάρχει σχετική απόφαση. 

3. Ο διευθυντής έχει την ευθύνη για την εν γένει λειτουργία των μονάδων 
του εργαστηρίου, τη χρησιμοποίηση οργάνων και υλικών που ανήκουν σ’ 
αυτό, την παραμονή των εργαζομένων (προσωπικού, φοιτητών, επισκε¬ 
πτών), στους χώρους όπου τηρούνται ειδικοί κανόνες ασφαλείας που απο¬ 
σκοπούν στην προφύλαξη της υγείας και αρτιμέλειας των εργαζομένων κα¬ 
θώς και στην προστασία των οργάνων και εγκαταστάσεών του από βλάβες. 

4. Η χρησιμοποίηση ειδικών οργάνων του εργαστηρίου επιτρέπεται μόνο 
στο προσωπικό του εργαστηρίου ή άλλους ερευνητές που έχουν ειδική επί 
των οργάνων αυτών εκπαίδευση και εξουσιοδότηση. 

Κινητά όργανα και σκεύη, τα οποία παραδίδονται για τη διεξαγωγή ερ¬ 
γασιών επιστρέφονται, μετά τη χρησιμοποίησή τους, στην κατάσταση που 
έχουν παραδοθεί. 

5. Με εισήγηση του διευθυντή στα αρμόδια όργανα του ιδρύματος είναι 
δυνατή η πρόσληψη επιστημόνων σε τομείς σχετικούς με τις διδακτικές και 
ερευνητικές δραστηριότητες του εργαστηρίου, σύμφωνα με τις κείμενες δια¬ 
τάξεις. 


6. Ο διευθυντής μπορεί να αναθέτει σε μέλος Ε.Δ.Τ.Π. τη διοικητική και 
γραμματειακή υποστήριξη του εργαστηρίου. 

Άρθρο 7 
Πόροι 

Πόροι κάθε εργαστηρίου είναι: 

α) Οι πιστώσεις οι οποίες προέρχονται από τις δημόσιες υπηρεσίες, ή τον 
τακτικό προϋπολογισμό ή την ιδιαίτερη περιουσία του ιδρύματος και οι 
οποίες χορηγούνται σύμφωνα με τη διαδικασία που καθορίζουν οι διατάξεις 
της κείμενης νομοθεσίας. 

β) Τα έσοδα από την παροχή υπηρεσιών, σύμφωνα με το άρθρο 3 παρ. 3 
του π.δ. 159/1984 (Α' 53). 

γ) Οι πιστώσεις από άλλες πηγές όπως: 

ι) ετήσια επιχορήγηση από τακτικό προϋπολογισμό και προϋπολογισμό 
δημοσίων επενδύσεων από τα διάφορα Υπουργεία της Χώριχς 

ιι) οι κληρονομιές, κληροδοτήματα, δωρεές και κάθε άλλη οικονομική 
ενίσχυση που προέρχεται από ημεδαπά ή οιλλοδαπά φυσικά και νομικά πρό¬ 
σωπα προς το Γεωργικό Ποινεπιστήμιο Αθηνών για τους σκοπούς του εργα¬ 
στηρίου εφόσον δεν τίθενται όροι που αντιβαίνουν στο σκοπό του εργαστη¬ 
ρίου και του Γεωργικού Πανεπιστημίου Αθηνών. 

δ) Τα κονδύλια που προέρχονται από τα ιδιαίτερα ερευνητικά προγράμ- 
κμματα. 

Άρθρο 8 
Τηρούμενα βιβλία 

Για τις ανάγκες κάθε εργαστηρίου τηρούνται τα ακόλουθα βιβλία και 
στοιχεία. 

- Βιβλία πρωτοκόλλου 

- Βιβλία περιουσιακών στοιχείων 

- Φάκελος οικονομικών στοιχείων για κάθε έτος 

- Κατάλογος επιστημονικών βιβλίων, περιοδικών και οργάνων 

- Αρχείο ερευνητικών προγραμμάτων 

- Κάθε άλλο βιβλίο ή στοιχείο που προβλέπεται από την ισχύουσα νομοθε¬ 
σία ή κρίνεται απαραίτητο για το εργαστήριο. 

Άρθρο 9 

Χώρος εγκατάστασης 

Χώροι εγκατάστασης κάθε εργαστηρίου είναι οι χώροι που παραχωρού- 
νται για τη διεξαγωγή του έργου τους και ειδικότερα οι χώροι των ειδικών 
εγκαταστάσεων με τα όργανα και τον λοιπό τεχνικό εξοπλισμό για τη διε¬ 
νέργεια των ερευνητικών προγραμμάτων και των εργαστηριακών ασκή¬ 
σεων. 

Στο χώρο εγκατάστασης υπάρχει πινακίδα με τον τίτλο του εργαστηρίου 
και το ονοματεπώνυμο του διευθυντή. 

Στην Υφυπουργό Εθνικής Παιδείας και Θρησκευμάτων αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 13 Μαρτίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Η ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΚΑΛΛΙΟΠΗ Α. ΜΠΟΥΡΔΑΡΑ 

-♦-- 

ΠΡΑΞΕΙΣ ΥΠΟ ΥΡΓΙΚΟΥ Σ ΥΜΒΟΥΛΙΟΥ 

( 6 ) 

Πράξη αριθ. 36 της 20 Μαρτίου 1991 

Έγκριση μίσθωσης αγόνων κυρίων ακτοπλοϊκών ταχυδρομικών και τουρι¬ 
στικών γραμμών για το χρονικό διάστημα από 1.5.1991 έως 
30.4.1996. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α. Τις διατάξεις των άρθρων 176 και 177 του Ν.Δ. 187/1973 (ΕτΚ Α’ 
261/1973) «Περί κώδικος Δημοσίου Ναυτικού Δικαίου», όπως ισχύει σή¬ 
μερα, σε συνδυασμό με εκείνες του άρθρου 1 (παρ. α) του Π.Δ. 1/ 
10.1.1986 (ΕτΚ ΑΊ) «Καθορισμός αρμοδιοτήτων του Υπουργείου Αι¬ 
γαίου», όπως τροποποιήθηκαν με το μόνο άρθρο του Π.Δ. 294/86 (ΕτΚ Α' 
130). 

β. Την αριθ. 3/7.3.1991 εισήγηση της Γνωμοδοτικής Επιτροπής Ακτο¬ 
πλοϊκών Συγκοινωνιών. 

γ. Την αριθ. 1457/13.3.1991 εισήγηση του Υπουργού Αιγαίου, απο¬ 
φασίζουμε: 

τη μίσθωση, μετά από δημόσιο μειοδοτικό διαγωνισμό, των πιο κάτω 
αγόνων γραμμών από 1.5.1991 έως 30.4.1996 και εξουσιοδοτεί τον 
Υπουργό Αιγαίου να προβεί στη σύναψη των συμβάσεων μίσθωσης. 

ΚΥΡΙΕΣ ΑΓΟΝΕΣ ΑΚΤΟΠΛΟΪΚΕΣ ΓΡΑΜΜΕΣ 

1. Γραμμή Καβάλας - Νήσων Αιγαίου - Δωδεκανήσου 

Ρόδος - Κως - Κάλυμνος - Λέρος - Λειψοί - Πάτμος - Φούρνοι - Αγ. Κή- 
ρυκος - Καρλόβασι - Βαθύ - Χίος - Μυτιλήνη - Μύρινα - Καβάλα ή Αλεξαν¬ 
δρούπολη με προσεγγίσεις εναλλάξ σε Θάσο ή Σαμοθράκη και επιστροφή με 
τις ίδιες προσεγγίσεις μία (1) φορά την εβδομάδα. 

2. Γραμμή Μήλου - Κρήτης - Δωδεκανήσου 

Μήλος - Φολέγανδρος - Σίκινος - Θήρα - Ανάφη - Αγ. Νικόλαος - Σητεϊα 
- Κάσος - Κάρπαθος - Διαφάνι - Χάλκη - Ρόδος - Καστελλόριζο και επι¬ 
στροφή με τις ίδιες προσεγγίσεις, μία (1) φορά την εβδομάδα. 

3. Γραμμή Μεγάλα Νησιά Αν. Αιγαίου 

Ρόδος - Κως - Κάλυμνος - Ικαρία - Σάμος - Χίος - Μυτιλήνη - Λήμνος - 
Καβάλα ή Αλεξανδρούπολη ή Θεσσαλονίκη και επιστροφή με τις ίδιες προ¬ 
σεγγίσεις μία (1) φορά την εβδομάδα. 

4. Γραμμή τοπικού συμπλέγματος Δωδεκανήσου Α' Διαδρομή 

α. Ρόδος - Καστελλόριζο και επιστροφή δύο (2) ή τρεις (3) φορές την 
εβδομάδα. 

β. Ρόδος - Χάλκη - Διαφάνι - Κάρπαθος - Κάσος - Σητεϊα και επιστροφή 
δύο (2) ή τρεις (3) φορές την εβδομάδα. 

5. Γραμμή τοπικού συμπλέγματος Δωδεκανήσου Β' Διαδρομή 

α. Ρόδος - Σύμη - Τήλος - Νίσυρος - Κως - Κάλυμνος και επιστροφή με 
τις ίδιες προσεγγίσεις μία (1) ή δύο (2) φορές την εβδομάδα. 

β. Ρόδος - Σύμη - Τήλος - Νίσυρος - Κως - Κάλυμνος - Λέρος - Λειψοί - 
Πάτμος - Αρκιοί - Αγαθονήσι - Αγ. Κήρυκος - Φούρνοι - Πυθαγόρειο και 
επιστροφή με τις ίδιες προσεγγίσεις δύο (2) φορές την εβδομάδα, 

6. Γραμμή Σύρου Αν. Κυκλάδων Α’ 

Σύρος - Πάρος - Νάξος - Σίκινος - Φολέγανδρος - Οία - Θήρα - Ανάφη - 
Νάξος - Πάρος - Σύρος και επιστροφή μία (1) φορά την εβδομάδα. 

7. Γραμμή Σύρου Αν. Κυκλάδων Β’ 

Σύρος - Πάρος - Νάξος - Δονούσα - Αιγιάλη - Κατάπολα - Κουφονήσια - 
Σχοινούσα - Ηράκλειά - Νάξος - Πάρος - Σύρος και επιστροφή μία (1) ή δύο 
(2) φορές την εβδομάδα. 

8. Γραμμή Χίου - Σάμου 

Χίος - Βαθύ - Καρλόβασι - Φούρνοι - Ικαρία - Καρλόβασι - Χίος μία (1) ή 
δύο (2) φορές την εβδομάδα. 

9. Γραμμή Χίου - Ψαρρών 

α. Χίος - Ψαρά και επιστροφή δύο (2) ή τρεις (3) φορές την εβδομάδα. 

β. Χίος - Ψαρά και επιστροφή για τη μεταφορά καυσίμων και οχληρών 
φορτίων δύο (2) έως τέσσερις (4) φορές το μήνα. 

10. Γραμμή Χίου - Οινουσσών 

Χίος - Οινούσσες και επιστροφή δύο (2) ή τρεις (3) φορές την εβδομάδα. 

11. Γραμμή Κρήτης - Δωδεκανήσου 

Αγ. Νικόλαος ή Σητεϊα - Κάσος - Κάρπαθος - Διαφάνι - Χάλκη - Ρόδος - 
Καστελλόριζο και επιστροφή με τις ίδιες προσεγγίσεις δύο (2) ή τρεις (3) φο¬ 
ρές την εβδομάδα. 

12. Γραμμή Ικαρίας 

α. Φούρνοι - Θύμαινα - Αγ. Κήρυκος και επιστροφή με τις ίδιες προσεγ¬ 
γίσεις τρεις (3) φορές την εβδομάδα. 

β. Καρκινάγρι - Μαγγανίτης - Αγ. Κήρυκος και επιστροφή με τις ίδιες 
προσεγγίσεις τρεις (3) φορές την εβδομάδα. 

13. Γραμμή Φούρνων - Καρλοβασίου 

Φούρνοι - θύμαινα - Χρυσομηλιά - Καρλόβασι και επιστροφή με τις ίδιες 
προσεγγίσεις δύο (2) ή τρεις (3) φορές την εβδομάδα. 

14. Γραμμή Σάμου - Ικαρίας 

Πυθαγόρειο ή Βαθύ - Φούρνοι - Αγ. Κήρυκος και επιστροφή με τις ίδιες 
προσεγγίσεις δύο (2) ή τρεις (3) φορές την εβδομάδα. 

15. Γραμμή τοπική δυτικών Κυκλάδων ' 

α. Σύρος - Κέα - Κύθνος - Σέριφος - Σίφνος και επιστροφή μία (1) ή δύο 
(2) φορές την εβδομάδα. 

β. Σύρος - Σέριφος - Σίφνος - Κίμωλος - Μήλος και επιστροφή μία (1) ή 
δύο (2) φορές την εβδομάδα. 

16. Γραμμή Σάμου 

Πυθαγόρειο - Αγαθονήσι - Αρκιοί - Λειψοί - Πάτμος - Λέρος και επι¬ 
στροφή με τις ίδιες προσεγγίσεις δύο (2) ή τρεις (3) φορές την εβδομάδα. 

17. Γραμμή τοπική Δωδεκανήσου 

α. Ρόδος - Χάλκη - Σύμη - Τήλος και επιστροφή με τις ίδιες προσεγγίσεις 
δύο (2) ή τρεις (3) φορές την εβδομάδα. 

β. Κως - Νίσυρος - Τήλος και επιστροφή με τις ίδιες προσεγγίσεις δύο (2) 
φορές την εβδομάδα. 

γ. Κως - Νίσυρος - Τήλος - Διαφάνι - Κάρπαθος - Κάσος μία (1) φορά 
την εβδομάδα. 


18. Τοπικές γραμμές Σύρου 

α. Σύρος - Πάρος - Σίφνος - Κίμωλος - Μήλος - Κίμωλος - Σίφνος - Πά¬ 
ρος - Σύρος και επιστροφή μία (1) φορά την εβδομάδα. 

β. Σύρος - Σέριφος - Σίφνος - Φολέγανδρος - Σίκινος - Ίος - Σαντορίνη 
και επιστροφή με τις ίδιες προσεγγίσεις μια (1) ή δύο (2) φορές την εβδο¬ 
μάδα. 

19. Γραμμή Ρόδου - Καρπάθου 

Ρόδος - Κάρπαθος - Κάσος και επιστροφή με τις ίδιες προσεγγίσεις μία 
(1) φορά την εβδομάδα για μεταφορά καυσίμων και άλλων οχληρών φορ¬ 
τίων. 

20. Γραμμή Θήρας - Δωδεκανήσου 

Θήρα - Ανάφη - Αστυπάλαια - Κάλυμνος - Κως και επιστροφή με τις 
ίδιες προσεγγίσεις μία (1) ή δύο (2) φορές την εβδομάδα. 

21. Γραμμή Σάμου - Αλεξανδρούπολης 

Σάμος - Χίος - Μυτιλήνη - Λήμνος - Σαμοθράκη - Αλεξανδρούπολη και 
επιστροφή δύο (2) φορές την εβδομάδα. 

22. Γραμμή Μυτιλήνης - Αλεξανδρούπολης. 

Μυτιλήνη - Αη Στράτης - Λήμνος - Σαμοθράκη - Αλεξανδρούπολη μία 

(1) ή δύο (2) φορές την εβδομάδα^ 

23. Γραμμή Σύρου - Χίου - Μυτιλήνης 

Σύρος - Μύκονος - Μεστά - Μυτιλήνη και επιστροφή με τις ίδιες προσεγ¬ 
γίσεις μια (1) φορά την εβδομάδα. 

24. Γραμμή Καλύμνου - Αστυπάλαιας 

Κάλυμνος - Κως - Νίσυρος - Αστυπάλαια και επιστροφή δύο (2) ή τρεις 
(3) φορές την εβδομάδα. 

ΑΓΟΝΕΣ ΤΑΧΥΔΡΟΜΙΚΕΣ ΓΡΑΜΜΕΣ 

1. Γραμμή Λήμνου - Αγ. Ευστρατίου και επιστροφή μία (1) ή δύο (2) φο¬ 
ρές την εβδομάδα. 

2. Γραμμή Λέρου - Φαρμακονήσι 

α. Λέρος - Λειψοί - Αρκιοί - Αγαθονήσι - Φαρμακονήσι και επιστροφή δύο 

(2) φορές την εβδομάδα. 

β. Λέρος - Λειψοί - Αρκιοί - Πάτμος και επιστροφή μία (1) φορά την 
εβδομάδα. 

3. Γραμμή Χάλκης - Καμείρου - Τήλου και επιστροφή με τις ίδιες προ¬ 
σεγγίσεις δύο (2) φορές την εβδομάδα. 

4. Γραμμή Καλύμνου - Ψερίμου και επιστροφή τρεις (3) φορές την εβδο¬ 
μάδα. 

5. Γραμμή Νισύρου - Κω και επιστροφή δύο (2) φορές την εβδομάδα. 

6. Γραμμή Βολισσού - Ψαρών και επιστροφή τρεις (3) φορές την εβδο¬ 
μάδα. 

7. Γραμμή Νάξου - Αμοργού 

Νάξος - Ηράκλειά - Δονούσα - Σχοινούσα - Κουφονήσια - Αιγιάλη - Κα¬ 
τάπολα και επιστροφή μια (1) έως δύο (2) φορές την εβδομάδα. 

8. Γ ραμμή Πηγάδια - Κάρπαθος - Κάσος και επιστροφή δύο (2) φορές 
την εβδομάδα. 

9. Γ ραμμή Θήρας - Ανάφης και επιστροφή δύο (2) φορές την εβδομάδα. 

10. Γραμμή Θήρας - θηρεσίας και επιστροφή δύο (2) φορές την εβδο¬ 
μάδα. 

11. Γραμμή Αιγιάλης (Αμοργού) - Ν. Κίναρος και επιστροφή μία (1) 
φορά την εβδομάδα. 

ΑΓΟΝΗ ΤΟΥΡΙΣΤΙΚΗ ΓΡΑΜΜΗ 

Γ ραμμή Μυκόνου - Δήλου για τη μεταφορά φυλάκων αρχαιολογικού χώ¬ 
ρου. 

Από 1.5.1991 που αρχίζει η ουσιαστική ισχύς αυτής της πράξεως κα- 
ταργείται η προηγούμενη πράξη του Υπουργικού Συμβουλίου αριθ. 16/ 
3.2.1988, εκτός από τις περιπτώσεις των συμβάσεων μισθώσεως αγόνων 
γραμμών που καταρτίστηκαν κατά τη διάρκεια ισχύος αυτής της Πράξης 
(16/3.2.1988) οι οποίες εξακολουθούν νά ισχύουν μέχρι τη λήξη τους. 

Αυτή η πράξη να δημοσιευθεί στην Εφημερίδα της Κυβερνήσεως. 

Ο Πρόεδρος Οι Αντιπρόεδροι Τα Μέλή 

Ακριβές αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ Κ. ΒΟΛΟΥΔΑΚΗΣ 

-♦- 

(7) 

Πράξη αριθ. 37 της 20 Μαρτίου 1991 

Τροποποίηση της πράξης του Υπουργικού Συμβουλίου αριθ. 13/ 

7.2.1991, με την οποία εγκρίθηκε συμπληρωματική δανειοδότηση του 

Ταμείου Εθνικού Στόλου από την ΕΤΒΑ. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

1. Τις διατάξεις των άρθρων: α) 9 του Ν. 4944/31 «Περί Ταμείου 

Εθνικού Στόλου» και β) 1 και 2 του Ν.Δ. 478/74 «Περί τροποποίησης και 
συμπλήρωσης των περί των Ταμείων Εθνικής Αμϋνης, Εθνικού Στόλου και 
Αεροπορικής Αμύνης Νομοθεσίας». 

2. Την αριθ. 13/7.2.1991 πράξη του «Έγκριση συμπληρωματικής δα¬ 
νειοδότησης του Ταμείου Εθνικού Στόλου από την ΕΤΒΑ για τη συνέχιση 
χρηματοδότησης του ταχυρρύθμου προγράμματος νέων κατασκευών του 
Πολεμικού Ναυτικού ύψους δραχμών οκτακόσιων (800) εκατομμυρίων» 
(ΕτΚ Α' 7/91). 

3. Την αριθ. 875.11/55/91/13.2.1991 εισήγηση του Αναπληρωτή 
Υπουργού Εθνικής Άμυνας, αποφασίζει: 

Την αντικατάσταση του δευτέρου εδαφίου της περιπτώσεως 3 της παρ. 
στ' της αριθ. 13/7.2.1991 πράξης του «Έγκριση συμπληρωματικής δα¬ 
νειοδότησης του Ταμείου Εθνικού Στόλου από την ΕΤΒΑ για την συνέχιση 
χρηματοδότησης του ταχυρρύθμου προγράμματος νέων κατασκευών του 
Πολεμικού Ναυτικού ύψους δραχμών οκτακόσιων (800) εκατομμυρίων» 
(ΕτΚ Α'7/91) ως ακολούθως: 

«Ως «περιθώριο» (δΚΚΕΑϋ) νοείται το πέραν του βασικού επιτοκίου πο¬ 
σοστού τόκου. Το περιθώριο αυτό συμφωνείται σε 0,25%. Το «βασικό επι¬ 
τόκιο» και το «περιθώριο», όπως καθορίζονται παραπάνω αποτελούν το «τε¬ 
λικό επιτόκιο» ήτοι 26,50% (είκοσι έξη και πενήντα τοις εκατό)». 

Αυτή η Πράξη να δημοσιευθεί στην Εφημερίδα της Κυβερνήσεως. 

Ο Πρόεδρος Οι Αντιπρόεδροι Τα Μέλη 

Ακριβές αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ Κ. ΒΟΛΟΥΔΑΚΗΣ 

-♦- 

ΑΠΟΦΑΣΕΙΣ 


δ) Την από 21.12.90 (ΑΠ 3022) σχετική εισήγηση της Γενικής Επιθε¬ 
ώρησης Τραπεζών, αποφάσισε: 

Να εγκρίνει την ίδρυση και λειτουργία από την τράπεζα Μακεδονίας - 
Θράκης ενός (1) νέου υποκαταστήματος στη Νίκαια Πειραιώς. 

Η ίδρυση και λειτουργία του παραπάνω υποκαταστήματος πρεπει να 
πραγματοποιηθεί μέχρι 31 Δεκεμβρίου 1991. Σε περίπτωση που η ίδρυση 
και έναρξη λειτουργίας του εν λόγω υποκαταστήματος δεν πραγματοποιη¬ 
θεί μέσα στην προαναφερόμενη προθεσμία, η παρεχόμενη με την παρούσα 
απόφαση έγκριση παύει να ισχύει. 

Η Τράπεζα Μακεδονίας - Θράκης έχει υποχρέωση μέσα σε δεκαπέντε 
(15) ημέρες από την έναρξη λειτουργίας του ανωτέρω υποκαταστήματος να 
την αναγγείλει στην Τράπεζα της Ελλάδος (Διευθύνσεις: Νομισματικής Πο¬ 
λιτικής και Τραπεζικών Εργασιών, Γενικής Επιθεώρησης Τραπεζών, 
Ελέγχου για την Εφαρμογή Συναλλαγματικών Κανόνων) και να προσδιορί¬ 
σει την ακριβή διεύθυνση του τόπου εγκατάστασής του. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ο Πρόεδρος Τα Μέλη Ο Γραμματέας 

Ακριβές αντίγραφο 
Αθήνα, 18 Μαρτίου 1991 
Η Γραμματέας 
Μ. ΚΑΡΑΜΠΕΛΑ 
-*- · 

(1 °) 

Έγκριση ίδρυσης νέων Υποκαταστημάτων της Εθνικής Κτηματικής Τρά¬ 
πεζας της Ελλάδος. 

(Συνεδρίαση 467/5.2.91, θέμα 4). 


( 8 ) 

Έγκριση έκδοσης από την Τράπεζα Χίου πιστωτικού δελτίου (κάρτας) για 
συναλλαγές στην Ελλάδα και στο εξωτερικό ). 

(Συνεδρίαση 465/14.1.91, θέμα 11). 

ΤΡΑΠΕΖΑ ΤΗΣ ΕΛΛΑΔΟΣ 
ΕΠΙΤΡΟΠΗ ΝΟΜΙΣΜΑΤΙΚΩΝ 
ΚΑΙ ΠΙΣΤΩΤΙΚΩΝ ΘΕΜΑΤΩΝ 

Αφού έλαβε υπόψη: 

α) Τις αποφάσεις ΝΕ 46/3/8.9.72 και ΥΠ 302/8/9.4.82, όπως ισχύ- 
ΟΡουν, μέ τις όποιες καθορίζονται οι όροι και προϋποθέσεις εφαρμογής του 
θεσμού των τραπεζικών πιστωτικών δελτίων. 

β) Το περιεχόμενο του από 6.12.90 (ΑΠ 2848) εγγράφου της Τράπεζας 
Χίου, αποφάσισε τά εξής: 

Εγκρίνεται η έκδοση από την Τράπεζα Χίου πιστωτικού δελτίου (κάρτας) 
με την επωνυμία «ΧΙΟδ ΒΑΝΚ - ΚΑΡΤΑ/ΧΙ03 - ΒΑΝΚ νΐδΑ» για την 
καταβολή μετρητών και παροχή πιστώσεων στο εσωτερικό καθώς και για 
την πληρωμή δαπανών ή ανάληψη μετρητών από Έλληνες κατόχους της 
στο εξωτερικό, μέσα στα κατά περίπτωση επιτρεπόμενα όρια και σύμφωνα 
με τους όρους και τις προϋποθέσεις των αποφάσεων ΝΕ 46/3/8.9.72 και 
ΥΠ 302/8/9.4.82 όπως ισχύουν. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ο Πρόεδρος Τα Μέλη Ο Γραμματέας 

Ακριβές αντίγραφο 
Αθήνα, 18 Μαρτίου 1991 
Ο Γραμματέας 
Π. ΚΥΡΙΑΚΟΠΟΥΛΟΣ 
-♦- 

< 9 > 

Έγκριση ίδρυσης νέου Υποκαταστήματος της Τράπεζας Μακεδονίας - 

Θράκης. 

(Συνεδρίαση 467/5.2.91, θέμα 3). 

ΤΡΑΠΕΖΑ ΤΗΣ ΕΛΛΑΔΟΣ 
ΕΠΙΤΡΟΠΗ ΝΟΜΙΣΜΑΤΙΚΩΝ 
ΚΑΙ ΠΙΣΤΩΤΙΚΩΝ ΘΕΜΑΤΩΝ 

Αφού έλαβε υπόψη: 

α) Τις διατάξεις των άρθρων 1 και 2 (εδάφιο 4) του ΑΝ 1665/51 «περί 
λειτουργίας και ελέγχου τραπεζών». 

β) Την ΠΔ/ΤΕ 890/1.12.86 «περί καθορισμού κριτηρίων για την 
έγκριση ίδρυσης από τις τράπεζες υποκαταστημάτων και θυρίδων συναλλα¬ 
γών τους». 

γ) Το 183/9.11.90 (ΑΠ 1150) έγγραφο της Τράπεζας Μακεδονίας - 
Θράκης. 


ΤΡΑΠΕΖΑ ΤΗΣ ΕΛΛΑΔΟΣ 
ΕΠΙΤΡΟΠΗ ΝΟΜΙΣΜΑΤΙΚΩΝ 
ΚΑΙ ΠΙΣΤΩΤΙΚΩΝ ΘΕΜΑΤΩΝ 

Αφού έλαβε υπόψη: 

α) Τις διατάξεις των άρθρων 1 και 2 (εδάφιο 4) του ΑΝ 1665/51 «περί 
λειτουργίας και ελέγχου τραπεζών». 

β) Την ΠΔ/ΤΕ, 890/1.12.86 «περί καθορισμού κριτηρίων για την 
έγκριση ίδρυσης από τις τράπεζες υποκαταστημάτων και θυρίδων συναλλα¬ 
γών τους». 

γ) Το από 24.1.91 (ΑΠ 4230) έγγραφο της Εθνικής Κτηματικής Τρά¬ 
πεζας της Ελλάδος, αποφάσισε: 

Να εγκρίνει την ίδρυση και λειτουργία από την Εθνική Κτηματική Τρά¬ 
πεζα της Ελλάδος δέκα (10) νέων υποκαταστημάτων, σε τόπους επιλογής 

της. 

Η ίδρυση και λειτουργία των παραπάνω υποκαταστημάτων πρεπει να 
πραγματοποιηθεί μέχρι 31 Δεκεμβρίου 1991. Σε περίπτωση που η ίδρυση 
και έναρξη λειτουργίας του εν λόγω υποκαταστήματος δεν πραγματοποιη¬ 
θεί μέσα στην προαναφερόμενη προθεσμία, η παρεχόμενη με την παρούσα 
απόφαση έγκριση παύει να ισχύει. 

Η Εθνική Κτηματική Τράπεζα της Ελλάδος έχει υποχρέωση μέσα σε 
(15) ημέρες από την έναρξη λειτουργίας των ανωτέρω υποκαταστημάτων 
να την αναγγείλει στην Τράπεζα της Ελλάδος (Διευθύνσεις: Νομισματικής 
Πολιτικής και Τραπεζικών Εργασιών, Γενικής Επιθεώρησης Τραπεζών, 
Ελέγχου για την Εφαρμογή Συναλλαγματικών Κανόνων) και να προσδιορί¬ 
σει την ακριβή διεύθυνση του τόπου εγκατάστασής τους. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ο Πρόεδρος Τα Μέλη Ο Γραμματέας 

Ακριβές αντίγραφο 
Αθήνα, 18 Μαρτίου 1991 
Η Γραμματέας 
Μ. ΚΑΡΑΜΠΕΛΑ 
-♦- 

(Π) 

Έγκριση παράτασης της προθεσμίας έναρξης λειτουργίας νέων υποκατα¬ 
στημάτων και θυρίδων Συναλλαγών της Αγροτικής Τράπεζας της Ελ¬ 
λάδος. 

(Συνεδρίαση 467/5.2.91, θέμα 5). 

ΤΡΑΠΕΖΑ ΤΗΣ ΕΛΛΑΔΟΣ 
ΕΠΙΤΡΟΠΗ ΝΟΜΙΣΜΑΤΙΚΩΝ 
ΚΑΙ ΠΙΣΤΩΤΙΚΩΝ ΘΕΜΑΤΩΝ 

Αφού έλαβε υπόψη: 

α) Τις διατάξεις των άρθρων 1 και 2 (εδάφιο 4) του ΑΝ 1665/51 «περί 
λειτουργίας και ελέγχου τραπεζών». 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

β) ι) Τις αποφάσεις της 251/1/1.7.85, 296/26/24.2.86, 312/4/ 
13.6.86 και 374/19/17.11.87, με τις οποίες εγκρίθηκε η ίδρυση και λει¬ 
τουργία νέων υποκαταστημάτων και θυρίδων Συναλλαγών της Αγροτικής 
Τράπεζας της Ελλάδος σε διάφορες περιοχές της χώρας και ιι) μεταγενέστε¬ 
ρες αποφάσεις (τελευτ. ΕΝΠΘ 441/24/7.2.90, με τις οποίες η αρχική 
προθεσμία έναρξης λειτουργίας του παρατάθηκε (για όσες μονάδες δεν εί¬ 
χαν λειτουργήσει) μέχρι 31.12.90. 

γ) Το 1048/11.1.91 (ΑΠ 4103) έγγραφο της Αγροτικής Τράπεζας 
της Ελλάδος, αποφάσισε: 

Να εγκρίνει την παράταση μέχρι 31 Δεκεμβρίου 1991 της προθεσμίας 
έναρξης λειτουργίας δύο (2) υποκαταστημάτων και δέκα έξι (16) θυρίδων 
Συναλλαγών της Αγροτικής Τράπεζας της Ελλάδος, σε τόπους επιλογής 
της, η ίδρυση των οποίων εγκρίθηκε με τις προαναφερόμενες αποφάσεις. 

Η απόφαση αυτή να δημοσιεύθεί στην Εφημερίδα της Κυβερνήσεως. 


Ο Πρόεδρος 

Τα Μέλη 

Ακριβές αντίγραφο 

Ο Γραμματέας 


Αθήνα, 18 Μαρτίου 1991 



Η Γραμματέας 

Μ. ΚΑΡΑΜΠΕΛΑ 



-♦- 

(12) 


Έγκριση παράτασης της προθεσμίας έναρξης λειτουργίας νέων υποκατα¬ 
στημάτων και θυρίδων Συναλλαγών της Εθνικής Τράπεζας της Ελλά¬ 
δος. 

(Συνεδρίαση 467/5.2.91, θέμα 6). 

ΤΡΑΠΕΖΑ ΤΗΣ ΕΛΛΑΔΟΣ 
ΕΠΙΤΡΟΠΗ ΝΟΜΙΣΜΑΤΙΚΩΝ 
ΚΑΙ ΠΙΣΤΩΤΙΚΩΝ ΘΕΜΑΤΩΝ 


Αφού έλαβε υπόψη: 

α) Τις διατάξεις των άρθρων 1 και 2 (εδάφιο 4) του ΑΝ 1665/51 «περί 
λειτουργίας και ελέγχου τραπεζών». 

β) ι) Τις αποφάσεις ΝΕ 114/17/13.3.76, ΝΕ 265/17/27.3.80, ΝΕ 
285/15/18.9.80, ΝΕ 295/26/23.12.80, με τις οποίες εγκρίθηκε η 
ίδρυση και λειτουργία νέων υποκαταστημάτων και θυρίδων Συναλλαγών 
της Εθνικής Τράπεζας της Ελλάδος σε ορισμένες περιοχές της χώρας και σε 
τόπους επιλογής της, και ιι) μεταγενέστερες αποφάσεις (τελευτ. ΕΝΠΘ 
441/25/7.2.90, με τις οποίες η αρχική προθεσμία έναρξης λειτουργίας 
του παρατάθηκε (για όσες μονάδες δεν είχαν λειτουργήσει) μέχρι 
31.12.90. 

γ) Το 2291/15.1.91 (ΑΠ 4136) έγγραφο της Εθνικής Τράπεζας της 
Ελλάδος, αποφάσισε: 

Να εγκρίνει την παράταση μέχρι 31 Δεκεμβρίου 1991 της προθεσμίας 
έναρξης λειτουργίας δέκα (10) υποκαταστημάτων και είκοσι πέντε (25) θυ¬ 
ρίδων Συναλλαγών της Εθνικής Τράπεζας της Ελλάδος, σε τόπους επιλο- 
γής της, η ίδρυση των οποίων εγκρίθηκε με τις προαναφερόμενες αποφά¬ 
σεις. 

Η απόφαση αυτή να δημοσιεύθεί στην Εφημερίδα της Κυβερνήσεως. 

Ο Πρόεδρος Τα Μέλη Ο Γραμματέας 

Ακριβές αντίγραφο 


Αθήνα, 18 Μαρτίου 1991 
Η Γραμματέας 
Μ. ΚΑΡΑΜΠΕΛΑ 
-+- 


(13) 

Έγκριση παράτασης της προθεσμίας έναρξης λειτουργίας νέων υποκατα¬ 
στημάτων και θυρίδων Συναλλαγών της Ιονικής και Λαϊκής Τράπεζας 
της Ελλάδος. 

(Συνεδρίαση 467/5.2.91, θέμα 8). 


ΤΡΑΠΕΖΑ ΤΗΣ ΕΛΛΑΔΟΣ 
ΕΠΙΤΡΟΠΗ ΝΟΜΙΣΜΑΤΙΚΩΝ 
ΚΑΙ ΠΙΣΤΩΤΙΚΩΝ ΘΕΜΑΤΩΝ 

Αφού έλαβε υπόψη: 

α) Τις διατάξεις των άρθρων 1 και 2 (εδάφιο 4) του ΑΝ 1665/51 «περί 
λειτουργίας και ελέγχου τραπεζών». 

β) ι) Την απόφασή της 286/14/13.12.85, με την οποία εγκρίθηκε η 
ίδρυση νέων υποκαταστημάτων και θυρίδων Συναλλαγών της Ιονικής και ' 
Λαϊκής Τράπεζας Ελλάδος, σε τόπους επιλογής της, και ιι) μεταγενέστερες 
αποφάσεις (τελευτ. ΕΝΠΘ 441/22/7.2.90, με τις οποίες η αρχική προθε¬ 
σμία έναρξης λειτουργίας του παρατάθηκε (για όσες μονάδες δεν είχαν λει¬ 


τουργήσει) μέχρι 31.12.90. 

γ) Το από 31.12.90 (ΑΠ 4028) έγγραφο της Ιονικής και Λαϊκής Τρά¬ 
πεζας της Ελλάδος, αποφάσισε: 

Να εγκρίνει την παράταση μέχρι 31 Δεκεμβρίου 1991 της προθεσμίας 
έναρξης λειτουργίας τριών (3) υποκαταστημάτων καεκννέα (9) θυρίδων Συ¬ 
ναλλαγών της Ιονικής και Λαϊκής Τράπεζας της Ελλάδος, σε τόπους επιλο- 
γής της, η ίδρυση των οποίων εγκρίθηκε με την προαναφερόμενη απόφαση. 
Η απόφαση αυτή να δημοσιεύθεί στην Εφημερίδα της Κυβερνήσεως. 

Ο Πρόεδρος Τα Μέλη Ο Γραμματέας 

Ακριβές αντίγραφο 
Αθήνα, 18 Μαρτίου 1991 
Η Γραμματέας 
Μ. ΚΑΡΑΜΠΕΛΑ 


Έγκριση παράτασης της προθεσμίας έναρξης λειτουργίας νέων υποκατα¬ 
στημάτων και θυρίδων Συναλλαγών της Εθνικής Στεγαστικής Τράπε¬ 
ζας. 

(Συνεδρίαση 467/5.2.91, θέμα 9). 

„ ΤΡΑΠΕΖΑ ΤΗΣ ΕΛΛΑΔΟΣ 

ΕΠΙΤΡΟΠΗ ΝΟΜΙΣΜΑΤΙΚΩΝ 
ΚΑΙ ΠΙΣΤΩΤΙΚΩΝ ΘΕΜΑΤΩΝ 

Αφού έλαβε υπόψη: 

α) Τις διατάξεις των άρθρων 1 και 2 (εδάφιο 4) του ΑΝ 1665/51 «περί 
λειτουργίας και ελέγχου τραπεζών». 

β) ι) Τις αποφάσεις της 286/16/13.12.85, 397/10/15.7.88 και 
399/47/30.8.88 με τις οποίες εγκρίθηκε η ίδρυση και λειτουργία νέων 
υποκαταστημάτων και θυρίδων Συναλλαγών της Εθνικής Στεγαστικής 
Τράπεζας, σε τόπους επιλογής της, και ιι) μεταγενέστερες αποφάσεις (τε¬ 
λευτ. ΕΝΠΘ 441/28/7.2.90, με τις οποίες η αρχική προθεσμία έναρξης 
λειτουργίας του παρατάθηκε (για όσες μονάδες δεν είχαν λειτουργήσει) μέ¬ 
χρι 31.12.90. / 

γ) Το 02/442/18.1.91 (ΑΠ. 4148) έγγραφο της Εθνικής Στεγαστικής 
Τράπεζας, αποφάσισε: 

Να εγκρίνει την παράταση μέχρι 31 Δεκεμβρίου 1991 της προθεσμίας 
έναρξης λειτουργίας τριών (3) υποκαταστημάτων και τεσσάρων (4) θυρί¬ 
δων Συναλλαγών της Εθνικής Στεγαστικής Τράπεζας,' σε'τόπους επιλογής 
της, η ίδρυση των οποίων εγκρίθηκε με τις προαναφερόμενες αποφάσεις. 

Η απόφαση αυτή να δημοσιεύθεί στην Εφημερίδα της Κυβερνήσεως. 


Ο Πρόεδρος 

Τα Μέλη 

Ο Γραμματέας 


Ακριβές αντίγραφό 



Αθήνα, 18 Μαρτίου 1991 

Η Γραμματέας 

Μ. ΚΑΡΑΜΠΕΛΑ 

-♦- 

(15) 


Έγκριση παράτασης της προθεσμίας έναρξης λειτουργίας νέων υποκατα¬ 
στημάτων και θυρίδων Συναλλαγών της Εθνικής Κτηματικής Τράπε¬ 
ζας της Ελλάδος. 

(Συνεδρίαση 467/5.2.91, θέμα 10). 

ΤΡΑΠΕΖΑ ΤΗΣ ΕΛΛΑΔΟΣ 
ΕΠΙΤΡΟΠΗ ΝΟΜΙΣΜΑΤΙΚΩΝ 
ΚΑΙ ΠΙΣΤΩΤΙΚΩΝ ΘΕΜΑΤΩΝ 

Αφού έλαβε υπόψη: 

α) Τις διατάξεις των άρθρων 1 και 2 (εδάφιο 4) του ΑΝ 1665/51 «περί 
λειτουργίας και ελέγχου τραπεζών». 

β) ι) Τις αποφάσεις ΝΕ 265/17/27.3.80, ΝΕ 288/14/23.10.80 
(όπως τροποποιήθηκε με την’ ΠΔ/ΤΕ 7/3.7.82), ΕΝΠΘ 286/15/ 
13.12.85 και την ΕΝΠΘ 388/6/30.3.88 η οποία τροποποιεί όλες τις 
προηγούμενες, με τις οποίες εγκρίθηκε η ίδρυση νέων υποκαταστημάτων 
και θυρίδων Συναλλαγών της Εθνικής Κτηματικής Τράπεζας της Ελλάδος 
σε διάφορες περιοχές της χώρας, καθώς και μεταγενέστερες αποφάσεις (τε¬ 
λευτ. ΕΝΠΘ 441/29/7.2.90, με τις οποίες η αρχική προθεσμία έναρξης 
λειτουργίας του παρατάθηκε (για όσες μονάδες δεν είχαν λειτουργήσει) μέ¬ 
χρι 31.12.90. - 

γ) Το 47037/28.11.90 (ΑΠ 2777) έγγραφο της Εθνικής Κτηματικής 
Τράπεζας της Ελλάδος, αποφάσισε: 

Να εγκρίνει την παράταση μέχρι 31 Δεκεμβρίου 1991 της προθεσμίας 
έναρξης λειτουργίας έξι (6) υποκαταστημάτων και τεσσάρων (4) θυρίδων 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Συναλλαγών της Εθνικής Κτηματικής Τράπεζας της Ελλάδος, οβ τόπους 
επιλογής της, η ίδρυση των οποίων εγκρίθηκε με τις προαναφερόμενες απο¬ 
φάσεις. 

Η απόφαση αυτή να δημοσιευθεί στην Εφημερίδα της Κυβερνήσεως. 


Ο Πρόεδρος 

Τα Μέλη 

Ακριβές αντίγραφο 

Ο Γραμματέας 


Αθήνα, 18 Μαρτίου 1991 



Η Γραμματέας 

Μ. ΚΑΡΑΜΠΕΛΑ 



-♦- 

(16) 


Έγκριση παράτασης της προθεσμίας έναρξης λειτουργίας νέων υποκατα¬ 
στημάτων της Τράπεζας Αττικής. 

(Συνεδρίαση 467/5.2.91, θέμα 11). 

ΤΡΑΠΕΖΑ ΤΗΣ ΕΛΛΑΔΟΣ 
ΕΠΙΤΡΟΠΗ ΝΟΜΙΣΜΑΤΙΚΩΝ 
ΚΑΙ ΠΙΣΤΩΤΙΚΩΝ ΘΕΜΑΤΩΝ 

Αφού έλαβε υπόψη: 

α) Τις διατάξεις των άρθρων 1 και 2 (εδάφιο 4) του ΑΝ 1665/51 «περί 
λειτουργίας και ελέγχου τραπεζών». 

β) ι) Την απόφαση ΕΝΠΘ 404/10/27.10.88 με την οποία εγκρίθηκε η 
ίδρυση από την Τράπεζα Αττικής επτά (7) υποκαταστημάτων, σε τόπους 
επιλογής της, και ιι) μεταγενέστερη απόφαση της 441/23/7.2.90 με την 
οποία η αρχική προθεσμία έναρξης λειτουργίας τους παρατάθηκε (για όσες 
μονάδες δεν είχαν λειτουργήσει) μέχρι 31.12.90. 

γ) Το από 19.11.90 (ΑΠ 2750) έγγραφο της Τράπεζας Αττικής, απο¬ 
φάσισε: 

Να εγκρίνει την παράταση μέχρι 31 Δεκεμβρίου 1991 της προθεσμίας 
έναρξης λειτουργίας πέντε (5) υποκαταστημάτων της παραπάνω Τράπεζας 
σε τόπους επιλογής της, η ίδρυση των οποίων εγκρίθηκε με την προαναφε- 
ρόμενη απόφαση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ο Πρόεδρος Τα Μέλη Ο Γραμματέας 

Ακριβές αντίγραφο 
Αθήνα, 18 Μαρτίου 1991 
Η Γραμματέας 
Μ. ΚΑΡΑΜΠΕΛΑ 


(17) 

Έγκριση παράτασης της προθεσμίας έναρξης λειτουργίας νέων υποκατα¬ 
στημάτων της Τράπεζας Μκϋβηιΐ Β»ηΕ Ρΐε. 

(Συνεδρίαση 467/5.2.91, θέμα.12). 

ΤΡΑΠΕΖΑ ΤΗΣ ΕΛΛΑΔΟΣ 
ΕΠΙΤΡΟΠΗ ΝΟΜΙΣΜΑΤΙΚΩΝ 
ΚΑΙ ΠΙΣΤΩΤΙΚΩΝ ΘΕΜΑΤΩΝ 

Αφού έλαβε υπόψη: 

α) Τις διατάξεις των άρθρων 1 και 2 (εδάφιο 4) του ΑΝ 1665/51 «περί 
λειτουργίας και ελέγχου τραπεζών». 

β) Την απόφασή της 426/9/3.7.89 με την οποία εγκρίθηκε η ίδρυση 
και λειτουργία νέων υποκαταστημάτων της Τράπεζας ΜΜΙαικΙ Ββηΐί Ρΐο, 
σε τόπους επιλογής της, με προθεσμία έναρξης λειτουργίας μέχρι 

31.12.90. 

γ) Το από 24.1.91 (ΑΠ 4190) έγγραφο της Τράπεζας Μΐ(11βη<1 ΒωΛ 
Ρ1ο„ αποφάσισε: 

Να εγκρίνει την παράταση μέχρι 31 Δεκεμβρίου 1991 της προθεσμίας 
έναρξης λειτουργίας τεσσάρων (4) υποκαταστημάτων της Τράπεζας Μϊά- 
Ι&ηά Βαηΐι Ρΐο, σε τόπους επιλογής της η ίδρυση των οποίων εγκρίθηκε με 
την προαναφερόμενη απόφαση. 

Οι λοιποί όροι της ΕΝΠΘ 426/9/3.7.89 παραμένουν αμετάβλητοι. 
Η απόφαση αυτή να δημοσιευθεί στην Εφημερίδα της Κυβερνήσεως. 

Ο Πρόεδρος Τα Μέλη Ο Γραμματέας 

Ακριβές αντίγραφο 
Αθήνα, 18 Μαρτίου 1991 
Η Γραμματέας 
Μ. ΚΑΡΑΜΠΕΛΑ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(18) 

Στο ΦΕΚ 183/τ.Α'/27.12.1990 όπου δημοσιεύθηκε το Π.Δ. 472/ 
18.12.1990 «Συνένωση των Κοινοτήτων Αφράτου, Παραβόλας και Περι¬ 
στεριού της Επαρχίας Τριχωνίδος του Νομού Αιτωλ/νίας» γίνεται η πιο 
κάτω διόρθωση. 

Στηνπαρ. 1 δεύτερη σειρά από το λανθασμένο (Π.Δ. 1323/1989...) στο 
ορθό (Π.Δ. 323/1989). 

(Από το Υπουργείο Εσωτερικών) 





ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


